# أمثال سورية

* ابن فرفور وذنبو مغفور
* ابنك لا تعّلمو الدهر بيعلموا
* أبو العباية مابنريده وابو الجوخة مابيجينا
* أبوه بصل وأمه توم ومن وين بدها تجي ريحة طيبة؟
* أبوها راضي وأنا راضي وأنت مالك يا قاضي
* أتسلف وازرع ولا تتسلف وتبلع
* اتفق القط والفار على خراب الدار
* إجا للعميان صبي قلعولو عيونو من كتر اللحمسة
* اجا ليكحلها عماها
* إجت الحزينة لتفرح ما لقتلها مطرح
* كرى السّلم حملانو
* اجمع سقيك وفرق بعلك
* احترنا يا قرعة من وين بدنا نبوسك
* احصد زرعك فطير قبل ما يطير
* أحلى مني الله خلقه...أشطر مني دم فلقه
* احمل هم شي تشتري ولا تحمل هم شي تبيع
* أحم،أحم، رز بلحم. انا باكل اللحم وأنت بتلحس الصحن.
* آخر الطحن قرقعة
* أدن من طين وأدن من عجين
* إذا نصص آب الصيف عاب
* إذا احتجت للكلب قللو حج كلب
* إذا الصغير انتشى الكبير باس إيدو
* إذا الشق بالعرض هد للأرض إذا بالطول عمر علالي وقصور
* إذا بدك تجيب غراب البين اتجوز ثنتين
* إذا بدك تحيرو خيرو
* إذا بدك تسرق سروق حرير وإذا بدك تحب حب أمير
* إذا بدك تصاهره لا تقاهره
* إذا بدك يكبر همك خود وحدة قد أمك
* إذا بعبع الجاعود عطي الجمل حملو
* إذا بيصير من الحرملم ساس بيصير من هالجماعة شماس
* إذا جارك بخير انت بخير
* إذا حضر الماء بطل التيمم
* إذا حلق جارك (مات) بلّ دقنك
* إذا خضيت المي مابتطلع زبدة
* إذا راح الجمل لا تتحسَّر عالرسن
* إذا شفت الاعمى طبو مالك اكرم من ربو
* إذا شمينا ريحة إيدينا بترجع روحنا إلينا
* إذا ضاقت عليك المخازن مخزنك عبك
* إذا طعميت شبع وإذا ضربت وجع
* إذا عاش أكلتْ من خيروا ... وإذا مات اخدتْ غيروا
* إذا غاب القط لعب الفار
* إذا غاب عنك العنب والتين عليك بمية كوانين
* إذا غلي اللحم الصبر رخيص
* إذا فاتك عام استبشر بغيرو
* إذا في خير، ما كان رماه الطير
* إذا قعدت بين العور عوير عينك
* إذا كان بدك تستريح شو ما شفت قول منيح
* إذا كان جارك بخير بيجيك من خيرو خير
* إذا كان حبيبك عسل لا تلحسه كّله
* إذا كان موسك بدو يحلق شعرتنا خليها تصل لركبتنا
* إذا كانت رزقتك على خيط رفعو
* إذا كبروا ولادك خاويهن
* إذا ما بتستحي عميل ما حلالك
* إذا ما بتكون ديب بتاكلك الدياب
* إذا ما حبا بعفاشا مارح يحبا بقماشا
* إذا ما خربت ما بتعمر
* إذا ما عندك كبير حط حجر كبير ببيتك
* إذا ما كبرت ما بتصغر
* إذا مات أبوه على المراتب حطوه ... وإذا ماتت أمه على المزابل ودوه
* أرخص من الفجل
* اسأل مجرب ولا تسأل حكيم
* استكبرها ولو كانت مرة
* اسعى بجنازة ولاتسعى بجازة
* اشتري وبيع ولا تخلي اسمك يضيع
* اشتغل بالخرا ولا تحتاج الخرا
* اشتغل بالمقصقص ليجي الطيار
* أصابيع الإيدين مو كلها متل بعضها
* إصبعتي مني ولو انقطعت وعيني مني ولو انقلعت
* اصرف ما في الجيب يأتيك ما في الغيب
* أعزب دهر ولا أرمل شهر
* اقتل أمير واسرق حرير حتى يحرز التعبير
* أقرع ودقنو طويلة قللو شي بيغطي شي
* اقعد برا ولاتقعد جنب الجرة
* أكبر منك بيوم أعرف منك بسنة
* أكتر من القرد ما مسخ ربنا
* أكل البيضة والتقشيرة
* أكل الطعم وخري عالسنارة
* أكل الهدية وكسر الزبدية
* آكل شارب عالحمار راكب
* آكل شارب من الهم هارب
* أكْل ومرعى وقّلة صنعة
* الأب عاشق والأم غيرانة والبنت بالبيت حيرانة
* الآخرة يا فاخرة
* الأذى من طبع العقرب
* القرد بعين أمه غزال
* الأرض الواطية بتشرب ميتها ومية غيرها
* الأسى ما بينتسى
* الأعمى شو بدو غير زوج عيون
* الأعور بين العميان ملك
* الإلفة بترفع الكلفة
* الإيد الفاضية منتنة
* الإيد اللي ما بتحط ما بتشيل
* الإيد هللي ما بتقدر عليها بوسها وادعي عليها بالكسر
* الباب اللي بيجيك منو الريح سدو واستريح
* البحر ما بتعكرو ساقية
* البخشيش بالدرهم والعطا بالقنطار
* البدوي أخد تاره بعد أربعين عام وقال: "لاه استعجلنا
* البرد والقّلة سبب كل عّلة
* البرطيل بيحلّ دكة القاضي
* البرغل مسامير الركب
* البرغوت قال للبقة يضرب الشرشوح إذا ترقى
* البغض بالأهل والحسد بالجيران
* البقة تولد مية وتقول ياقلة ها الذرية
* البلد اللي مابتعرف حدا فيا شمر وخرا فيها
* البنت المليحة خير من الصبي الفضيحة
* البنت ولو مريم والدين ولو درهم والسؤال ذل ولو على الطريق
* البيت اللي بتاكل منو لا تدعي عليه بالخراب
* البيت بيت أبونا والناس بيسبونا
* البيض مابينقلى بالضريط بدو سمن وزيت
* التجار تلاتة : تاجر وتويجر وخرى التجار
* التدبير نص المعيشة
* التلم الأعوج من الثور الكبير
* التوم قتال السموم
* الجار جار ولو جار
* الجار قبل الدار
* الجحشة بعليقها والأصيلة بعليقها
* الجمل إذا بار بيحمل قنطار
* الجمل بقرش وقرش ما في
* الجمل لولا الفزة لحمل المزة
* الجنازة حامية والميت كلب
* الجّنة بلا ناس ما بتنداس
* الجواب بمحلو متل الدهب بمغلو
* الجوز رحمة لو ما بجيب فحمة
* الحارة ضيقة والحمار رفاس
* الحب أعمى
* الحب مطب والعاشق أعمى
* الحبس للرجال والبكي للنسوان
* الحبل دلال والطلق غية والترباية يا بلوة البلية
* الحجر اللي ما بيعجبك بيفجك
* الحجر مطرحو قنطار وإن اتزحزح بيصير وقية
* الحسن أخو الحسين
* الحظ لما بيواتي بيساوي الاعمى ساعاتي
* الحكاية مش حكاية رمانة هاي قلوب مليانه
* الحكي الك يا كنة اسمعي يا جارة
* الحكي صابون القلب (أو: العتب صابون القلب)
* الحلوة ما بيحوشها إلا هللي معو قروشها
* الحلوه حلوه ولو فاقت من النوم ...والبشعه بشعه ولو حطت ميت لون
* الحمار حمار ولو بين الخيول ربي
* الحمار ما بيوقع بالجورة مرتين
* الحماية حمة (حمى ) وبنت الاحما عئرب (عقرب ) مسمة
* الحية إذا جاعت بتعض بطنها
* الحية ما بيقتلها سمها
* الخبز والماء أكل العلماء
* الخبزة المبلولة دوا المعلولة
* الخنفسة شافت بنتها على الحيط قالتلها تقبريني متل اللولية بالخيط
* الخوف بيقطع الجوف
* الخير بخير والشر بغير
* الخير للغير والخرا لسمعان
* الدابة السريعة والمرا المطيعة والدار الوسيعة
* الداخل مفقود والطالع مولود
* الدارس غلب الفارس
* الدبان بيعرف دقن اللبان
* الدبانة بتعرف دقن الحلواني
* الدجاجة هللي بتقاقي ما بتبيض
* الدفا عفا ولو كان بعز الصيف
* الدلو بيشرب والحبل بينتفخ
* الدم ما بيصير مي
* الدهر قلاب
* الدهر يوم الك ويوم عليك
* الديك الفصيح من البيضة بيصيح
* الدّين يبني...... والتعصب يفني
* الرايح بايدو والجاية بايد الناس
* الرجال عند غراضها نسوان
* الرجال غايبة والنسوان سايبة
* الرجل ما بتدب غير مطرح ما بتحب
* الرحمة مخصصة والبلا بيعم
* الرطل بدو رطل ووقية
* الرمد أشوى من العمى
* الزايد أخو الناقص
* الست بدها جارية والجارية بدها ست
* السعد لما بيجي بيكسر الباب
* السكافي حافي والحايك عريان
* السكران لا تدفشو بيوقع لحالو
* السلاح بإيد الخرى بيجرح
* السلام بيجر كلام والكلام بيجر بطيخ
* السلق أخضر والناس أخبر
* الشباك اللي بيجيك منو الريح سدو واستريح
* الشمس طالعة والناس قاشعة
* الشهر اللي ما منو فايدة، عد أيامو لشو؟
* الصاحب ساحب
* الصباح رباح
* الصبر مفتاح الفرج
* الصبي ما أحلى بشارته ولو مات بساعته
* الصدفة أحسن من ميعاد
* الصدق ملح الرجال وعيب عللي بيصدق
* الصراحة ما فيها مستحى
* الضحك من غير سبب من قلة الأدب
* الضرة مرة
* الضرف العايب نافخو تعبان
* الضرورة الها أحكام
* الضيف المنظوم بيشرب القهوه وبيقوم
* الطبع الردي غالب
* الطبل بحرستا والزمر بمنين
* الطرق ولو دارت والبنت ولو بارت
* الطيب بيجر الميت والميت بيعيط
* الطير الفشكول بيجيب الشكول لعند الشكول
* الطيز النقالة مالها شغالة
* العاب بالمقصوص حتى يجيك الطيار
* العادة في البدن ما بيغيرها غير الكفن
* العالم عطيه جملو
* العجل النقّاق بيرضع كتير
* العجلة من الشيطان والتأني من الرحمن
* العرب إلها ردة
* العروس بعلقها وقلة أكلها
* العروس للعريس ...والجري للمتاعيس
* العز للرز والبرغل شنق حالو
* العسراوي بعمرو ما قتل واوي
* العصفور بيتفلَّى والصياد بيتقّلى
* العّلة هللي ما بتعرفلها دوا بالنار داويها
* العمر بيخلص والشغل ما بيخلص
* العنزه الجربانه ما بتشرب إلا من رأس النبعه
* العيرة ما بتدفي وان دفت ما بتوفي
* العيرة ما بتدفي وان دفت ما بتوفي
* العين بالعين والسن بالسن
* العين بصيرة والإيد قصيرة
* العين ما بتعلا عالحاجب
* العين مغرفة الكلام
* العيون السود بالقفه ...والعيون الملون بالصدفة
* الغايب حجتو معو
* الغايب مالو نايب ( نائب )
* الغريق بيتعّلق بقشّة
* الغزالة الشاطرة بتغزل على دنب كلب
* ألف جدي بالمسلخ والكبش بالمرعى
* ألف رنه جرس ولا نوبة حرس
* ألف عدو برا الدار ولا عدو جوا الدار
* ألف عين تبكي ولا عيني والف أم تبكي ولا أمي
* ألف قلبة ولا غلبة
* ألف قولة جبان ولا قولة الله يرحمه
* ألف نومة بَكدر ولا رقدة تحت الحجر
* الفاجر بياكل مال التاجر
* الفرس لخيالها والمرا لرجالها
* الفرس لفارسها والأرض لحارسها
* الفص عالمنجعي هين
* الفلاح إذا تدمشق متل الكلب إذا تعمشق
* الفلوس بتجيب العروس
* القالب غالب
* القرايب عقارب
* القرد بعين أمو غزال
* القرعة بتتحالا بشعر بنت خالا
* القصه مو قصه رمانه.....قصة قلوب مليانه
* القصير فطنة وفتنة ومطعم من الشيطان
* القط ما بيحب غير خّناقه
* القط ما بيهرب من العرس
* القّلة بتحمل الآغا سّلة
* القمح اللي مو الك لا تحضر كيلو بتغبر دقنك وبتتعب بشيلو
* الكترة غلبت الشجاعة
* الكحل أشوى من العمى
* الكذب ملح الرجال
* الكلام إلك يا كنة بس اسمعي يا جارة
* الكلام اللي ما بينفد ياحسرة قايلو
* الكلام بينداق متل الطعام
* الكلب يلي بدك تجرو عالصيد بلاه وبلا صيدو
* الكلب هللي بيعوي معك أحسن من الكلب هللي بيعوي عليك
* الكلمة الحلوة طالعة والكلمة البشعه طالعة
* الكنيسة القريبة ما بتشفي
* اللسان الحلو بيطلع الحيه من وكرها
* الله بيطعم الحلاوة للي مالو سنان
* الله بيعطي الكعك لهلي ما ألو سنان
* الله ما نشاف لكن بالعقل نعرف
* الله يبارك بالبيت هللي بيطلع منو بيت
* الله يسعدوا ويبعدوا
* الله يطعمك حجة والناس راجعة
* الله يعطيك العافية طول ما الجاجة حافية
* إللى بدك تقليه اشويه واللي بدك ترهنو بيعو
* إللى بيرّ خص بضاعتو بتكسد
* اللى يشوف الخلاخل مايدرى أن البلا من الداخل
* اللي استحوا ماتوا.
* إللي أمها خواضه بتخوض
* اللي إيده مو تحت الحجر ما بتوجعو
* إللي بتجيب البنت بتجيب الصبي
* اللي بقلل عقلو بتتعب رجليه
* اللي بياكول على ضرسو ما بينفع إ ّ لا نفسو
* اللي بيبصق بإيدي بردها في وشو (وجهه)
* إللي بيبلغ السبعين بيشتكي من غير علة
* اللي بيبيعك بالفول بيعو بالقشور
* اللي بيتد ّ خل بشي ما بيعنيه بيلقى شي ما بيرضيه
* إللي بيحضر ولادة عنزتو بتجيب توم (توأم)
* اللي بيزرع الشر بيحصدو
* اللي بيستحي من مرتو ما بيجيه صبيان
* إللي بيصرلو خباز ليش ليحرق إيديه
* اللي بيعرف أولتو بتهون عليه آخرتو
* اللي بيعرف بيعرف واللي ما بيعرف بيقول كف عدس
* اللي بيفرق ولد عن ولد ألو بجهنَّم بلد
* اللي بيلاعب القط بدو يحتمل خراميشو
* اللي بينشرى ما بيشتهى
* اللي تعشق من وراء اهلها تضيع شرفها ومهرها
* اللي حارقوا الحليب بينفخ اللبن
* اللي عجبتو الكحلة يدنبها واللي ما عجبتو يقطشها
* اللي عقلو براسو بيعرف خلاصو
* اللي فيه مسلة بتنغزو
* اللي ما بتزينو عروقو ما بتزينو خروقو
* اللي ما بتسعو الدور بتسعو الصدور
* إللي ما بينزل لقبرو لا يأمن لدهرو
* اللي ما بينفع ولا بيضر لا بيحزن ولا بيسر
* اللي ما تقدر تداريه سايسه وجاريه
* اللي ما عندو كبير بيشتري كبير
* إللي مالو عيلة يربيلو كحيلة (فرس)
* اللي معو فلوس بياكل بجهنم حلاوة
* اللي مكتوب عالجبين لازم تشوفو العين
* اللي يتعلمه الطفل من ام يحفظه ويصمه
* المال الداشر بيعّلم الناس الحرام
* المجانين ولاد عالم ونا س
* المحظوظ إذا غطس بالبحر بيطلع بطيزو فرخ سمك
* المصالح الو تلتين القتلة
* المصري جوابو بتمو والحلبي بكمو والشامي عند أ مو
* المفرط أولى بالخسارة
* المكتوب ما مّنو مهروب
* المكتوب مبين من عنوانو
* المنحوس مد إيدو على سلة عنب طلع له بصلة
* المنحوس منحوس ولو علقوا على ضهرو فانوس
* الموت بياخد المنيح وبيخلِّي الخرى
* الموت مع الناس رحمة
* المونة بدها ركونة مابدها مرة مجنونة
* المي فراق
* المي ماشية تحت رجليه
* النار ما بتحرق إلاَّ إيد كاويها
* الناس بالناس والهرة بالنفاس
* الناس على دين ملوكهم
* الناس مخباية بتيابها
* الندر للدير والخرى لسمعان
* النقطة الدايمة علامة
* الهرب تلتين المرجلة
* الواعة الكبيرة بتسع الواعة الصغيرة
* الوجه الذي تعرفه أحسن من الوجه الذي لا تعرفه
* الولد ابن أمه ...ويا حيف علي بيلمه
* الولد إذا طلع لعمو يا سعادة امو
* الولد اللي ما بيبكي امو ما بترضعو
* الولد بيقضي ...بس غرضه ما بيرضي
* الولد تلتينه للخال
* الولد لو بار تلتينو للخال
* الولد هللي ما بيبكي ما بترضعو أمو
* الولد هللي مو من ضهرك كل ما جن فرحلو
* الولد ولد ولو صار قاضي بلد
* الي بيغير عادتوا بتقل سعادتوا
* ام البنت مسنودة بخيط ... وام الولد مسنودة بحيط
* أم القاتل بتنسى أم المقتول ما بتنسى
* أم علي بتزرع وابو علي بيقلع
* أما سراجين وشمعة وأما عالعتم جمعة (أسبوع)
* امشي مع السعيد بتسعد
* آمن بالحجر تبرأ
* إن أسلمت فارة لا زادت الإسلام ولا نّقصت النصارى
* إن أقبلت آذار وراها وإن أمحلت آذار وراها
* إن أقبلت باض الحمام على الوتد وإن أمحلت شخ الحمار على الأسد
* أن أوجعك راسك أكرمه وان أوجعك بطنك احرمه
* إن بزقنا لتحت على لحيتنا وإن بزقنا لفوق على شواربنا
* إن خفت لا تقول وإن قلت لا تخاف
* إن داقت عليك المخازن مخزنك عبك
* إن شفت الأعمى طبو مالك أكرم من ربه
* إن عاب عليك أصلو دلايلو فعلو
* إن عشقت اعشق قمر وإن سرقت أسرق جمل
* إن كان حبيبك عسل لا تلحسو كله
* إن كرهت جارك غير باب دارك
* انا ماأخذوني على حمار خدودي، انا اخذوني على صيت جدودي
* أنا وأخي على ابن عمتي وأنا وإبن عمتي عالغريب
* اناواخي على ابن عمي وانا وابن عمي على الغريب
* إنت أمير وأنا أمير ومين بدو يسوق الحمير؟
* أنشف من القريص
* انفخت الدف وتفرقوا العشاق
* إنقعها وأشرب ميتها
* انكسرت الشربة براسو
* أهلك هللي اشتروك ولا أهلك هللي باعوك
* أهلك ولو تهلك ولو رموك على المهلك
* أوصوه وصيبوه وقول نصيبوه.
* أول الرقص حنجلة
* أول المزاح فرح وآخرتو ترح
* أول مرة سم وتاني مرة دم وتالت مرة كول ولا تنهم (عن الثلج)
* أول يوم قمر مد ور تاني يوم صحن مجور تالت يوم قرد مصور
* أولها شباطية وآخرها حصادية. (خاص بالكمأة)
* أيام العرس ...ملس
* إيد الحر ميزان
* ايد واحدة ما بتصفق
* إيد وحدة ما بتزقِّف
* إيدك عّني وما عليك مني
* ايدين دكك ورجلين سكك
* ايش عرف الحمير بأكل الزنجبيل
* ايلول دنبو مبلول
* إيلول دنبو مبلول
* ايمتى كنَّا والشمس ترقعنا
* باب النجار مخلَّع
* بآذار بتنتقل الشمس لبرج الحوت وبتقول للبرد موت
* بآذار بيتساوى الليل مع النهار
* بآذار طّلع بقراتك عالدار
* بالحركة بركة
* بالصابون ما تاجرت، وبالبحر ما سافرت، ويهودي ما شاركت، وكيف انكسرت؟..
* بالع الموس عالحدين
* بالوش مراية وبالقفا صرماية
* بتقّلو تور بيقلَّك حلبو
* بتموز بتغلي المية بالكوز
* بجمعة النص فصل وقص
* بحر ما بتعكرو ساقية
* ضربني وبك سبقني واشتكى
* بخش ما بيعرف مصفاية
* بدعي على ولدي وببغض اللي بيقول آمين
* بدل الشيشة والدخان استر جسمك يا عريان
* بدو سلتو بلا عنب
* بدو قط من خشب يصطاد ما ياكل
* بدو يعرف القار والقرقير والبيضة كيف بتطير
* بدون دف عمنرقص
* برد الصيف متل حد السيف
* برد هواها قرب شتاها
* برغوت قال لبقَّة يضرب الشرشوح إذا ترقَّى
* بزق بزقة ورجع لحسها
* بزقة تحت لزقة تحت بلاطة ما بتختفي
* بزمان اللولو ما هللولو
* بشهر آب قطوف العنقود ولا تهاب
* بصلتو محروقة
* بطعمي اللوز للي مالو سنان
* بطن ملان كيف تمام
* بطيخ بيكسر بطيخ
* بطيختين بإيد واحدة ما بينحملوا
* بعات عدوك لتوتاتك ومحبك لكرماتك
* بعاق الجدي ولا سواد العنقود
* بعد أربعينه عد سنينه
* بعد البربارة (عيد البربارة) بيطول النهار نّطة فارة
* بعد السكرة بتجي الفكرة
* بعد العيد ما بيصير قراص
* بعد حماري ما ينبت ولا حشيشة
* بعد هالكبرة جبة حمرا
* بعدما كان سيدها طبل بعرسها
* بعرة ومقسومة بشعرة
* بعيد عن العين بعيد عن القلب
* بقدمله العليق بيقدملي التلبيط
* بكرة بيدوب التلج وبيبان المرج
* بكِّي ابنك ولا تبكي عليه
* بكينا لعمينا ومشينا لحفينا
* بلاطة فوق بلاطة وصاحبة البيت ضراطة
* بلاهم بلا وبلاهم بلا
* بلدًا تصلها كل بصلها
* بلها وشراب ميتها.
* بليلة عيد مار إلياس حط القرطل ع الج ّ لاس
* بنت المعماري حلمها تعمر أوضه... وبنت الصايغ حلمها تشتري اسواره على الموضه
* بنقعده بالصدر ...بنلاقي بالعتبه
* بوجهين ولسانين
* بوس الأيادي ضحك عاللحي
* بوس الكلب على تمو لتنال أربك منُّو
* بيت السبع ما بيخلا من العظام
* بيت الضيق بيسع ألف صديق
* بيت عالي وسقفه مخروم
* بيت كبير وحيطانو حمر وجواتو شي بيقصف العمر
* بيتحركش بالحمى لتجيه برديه
* بيخاف يشخ حتى ما يجوع
* بيخطف الكباية من رأس الماعون
* بيخُلط شعبان برمضان
* بيدق المي وهيه مي
* بيدور مثل الجاجة الخوثة
* بيرمي كل عشره بير ..وبيقول يا رب التدبير
* بيروح عاشق وبيرجع مشتاق
* بيسف التراب وما بيوقف عالباب
* بيضة اليوم ولا دجاجة بكرة
* بيضة بين أربعة لا ضرورة ولا منفعة
* بيضرط عالفرنك السوري بيساويه قبة خوري
* بيضرط من طيز واسعة
* بيضلّ حيك ميك متل مكوك الحايك
* بيطعمينا إبرة وبيخرينا مسّلة
* بيعمشق عالمكلَّس
* بيعمل السبعة وذمتها
* بيعمل على الحبة قبة وعلى الزبيبة خمارة
* بيعمل من الحبة قبة ومن الزبيبة خمارة
* بيعمل من الزبيبة خمارة
* بيفصل للبرغوت قميص يقال في الإنسان الدقيق غي أعماله
* بيقتل القتيل وبيمشي بجنازتو
* بيقللو للقمر غيب حتى اقعد محّلك
* بيلهي الحمار عن عليقو
* بيمشي بالجنازه ...وبيفكر بالجوازه
* بين الحزة واللزة طهرنا أبو حمزة
* بين الَنور ما في تكليف
* بين حانا ومانا ضيعنا لحانا (جمع لحية)
* بين هذين العيدين الميلاد والغطاس وكثيرًا ما تتساقط الثلوج)
* تاجرنا بالكفان بطَّل حدا يموت
* تجوزنا لننستر قال سقالله أيام الفضيحة
* تدحرج الخرى عالشخاخ قللو مرحبا قردش
* تسلملي ها القامة متل عود البامة
* تعا علي وخلصني ولا تجي معي وتعلقني
* تعب الرجلين ولا تعب العقل
* تغدى فيه قبل ما يتعشَّى فيك
* تغدى وتمدى وتعشَّى وتمشَّى
* تغربنا تا نشبع مرقه.
* تلاته ما بيختفوا الحب والحبل والركب على الجمل
* تيتي تيتي متل ما رحتي متل ما جيتي
* ثمرة التفريط الندامة وثمرة الحزم السلامه
* جارك القريب ولا أخوك البعيد
* جاية من البرية وبدو ياخد الأولية
* جبنا الأقرع ليوّنسنا كشف عن قرعته وفزعنا
* جبنا سيرتو قامت فاحت ريحتو
* جحا جابه وجحا أكله
* جحي واهل بيتو عرس
* جدي ما بيلعب بعقل تيس
* جنازة ولا جازة
* جور القط ولا عدل الفار
* جوزت بنتي لأرتاح من بلاها رجعت لعندي وأربعة وراها
* جوزوا طنة لرّنة وشرطوا عليها شروط، لابقة هالمسفَّقة لهالقلعوط
* جوزي بيحبني قوية أهلي بيحبوني غنية وجيراني بيحبوني إيدي سخية
* جوع قطك يصيد فارك وشبع كلبك يحرسك
* حارتنا ضيقة ومنعرف بعضنا
* حامل السلُّم بالعرض
* حاميها حراميها
* حب مالك محب مالك، ابغض مالك مبغض مالك
* حب يقهر مراته قام حلق شنباته
* حبل الكذب قصير
* حبل المداوم بيقطع خرزة الجب
* حبيبك حبو ولو كان عبد أسود
* حرامي مالك ايدك بجيبتي ليش
* حرد الدب عن الكرم صار العنب قنطار
* حرق حارة ليش عل سيجارة
* حزين اللي عشاه ببيت أخوه مضى ليلو وما تعشى
* حساب القرايا ما طبق على حساب السرايا
* حسبنا الباشا باشا تاري الباشا زلمة
* حضرط لا بيحلّ ولا بيربط
* حضرنا الحطب والعريس لسا ما خطب
* حط الدراهم عالمراهم تبرى الجروح
* حط العاقل عالمجنون وشوف مين أبنه عليه بيهون
* حط العدس وانبور تحتو مألعن من الخال إلا بنت اختوا
* حط إيدك عل عبك خّلي ألله يحبك
* حط ايدك على عينك متل ما بتوجعك بتجع غيرك
* حط بالخرج
* حط بكفِّي واندار لخلفي
* حط طيزك على عش دبابير وقول هي تدابير
* حط قبل ما تتعب واحمل قبل ما تستريح
* حطت عجينها ع ميت تنور
* حطُّوه عالمغتسل ودهنوه بالعسل
* حكّلي لحكّلك
* حكموا على كردي بالشنق قللون انشالله تكون المرسة حمرا
* حكى بدري وشرح صدري
* حّلاق فتح بأقرع استفتح
* حلاوة التوب رقعته منه وفيه
* حلِّة نيل بتصبغ المعلم مع الأجير
* حمار ومحمل خرا ومشيته غندره
* حمارين على معلف ما بينربطو
* حملوه عنزة ضرط، قللون حّطو فوقها وحدة تانية
* حيرتني يا أقرع من فين أبوسك
* حيك بغير هالمسلِّة
* خالتي بطبريا وضراطها واصل ليا
* خبز الرجال عالرجال دين... وعلى الانذال صدقه
* خبوط هالطينة بالحيط إن ما لزقت بتعلِّم
* خبي فحماتك الكبار لعمك آذار
* خبي قرشك الأبيض ليومك الأسود
* خبي قرشك الأبيض، ليومك الأسود.
* خدو البنات من صدور العمات
* خدوا فالكن من أطفالكن.
* خذ الزرايب ولا تاخذ من القرايب
* خذ حبيبك واندرق وخلي الدنيا تنطبق
* خذوا أسرارهم من صغارهم
* خرية كلب وانقسمت
* خّفف راسك بيتعبو رجليك
* خّلف الكلب جرو طلع أرزل من أبوه
* خلي العسل بكوارو لتجي أسعارو
* خّلي هللي بالقلب يجرح ولا يطلع برات القلب يفضح
* خود الأرملة وضحاك عليها وشيل من جيبها وصروف عليها
* خود الأصيلة ولو كانت عالحصيرة
* خود صد وعطي رد
* خود من الفجل الورق ومن اللحم المرق
* خود مّنو ولا تعطيه
* خود هالزبون وسكِّر
* خوري البيت مو كل ساعة بدو بوسة إيد
* خير لا تعمل شر ما بتلقى
* خيرها بغيرها
* خيط الشاطرة باع وخيط الهاملة دراع
* خيط مطه ....كل مين يطلع عليه شي يحطه
* خيطي بالمسلِّة ولا تعتازي مصنِّة
* دبانة ما بتموت بس بتقلب منافس
* دبور هدى على مسن قللو هدي أن كنَّك بتهدي
* دخان يعمي ولا برد يضني
* دخانك عمانا وطعامك ما جانا
* دخلنا داركم وشفنا فشاركم وعرفنا عشاكم من عشا حماركم
* دخيل ها الطول متل قرن الفول
* دردبيس ما بيعرف الجمعه من الخميس
* دسنا الأرض اللي ما تنداس وبسنا الايد اللي ما تتباس ولا نابنا لا ذهب ولا حتى نحاس
* دقن الطميع بظهر المفلس
* دكة مطرزة على لباس خام
* دلال لا تنادي ولا تشمت الأعادي
* دلاَّل لا تنادي ولا تشمت الأعادي
* دمعة من عورة غنيمة
* دموع الفواجر حواضر
* دنب الكلب حطو بالقالب أربعين سنة بيضل أعوج
* دوا لدهر الصبر عليه
* دود الخل منو وفيه
* دوس على دنبو بتشوف عجبو
* دير المفلس على المفلس ترى العجب
* ديكين على مزبلة ما بيتفقوا
* دين المخبا صرماية أحسن منو
* ذكرنا القط قام ينط
* ذكور الديب وهيئ القضيب
* راح الأعور وتبعور
* راح الحمار يطلب قرنين رجع مقطوع الأدنين
* راح العاشق واجا المشتاق
* راح العيد وفرحاتو وأجا المعّلم وقتلاتو
* راح الفلاح للمدينة ما استحلى إلاَّ الدبس بالطحينة
* راح الكتير وما بقي غير القليل
* راح المكتئب لعند المبتلي يطلب دوا للعافية
* راح الناس وبقي النسناس
* راح ساقي وسماقي وما بقي غير ضيقة أخلاقي
* راح سالم ورا سالم ما رجع حدا سالم
* راح شباط الغدار وإجا آذار الهدار
* راح عالجامع ليصّلي لقى بابو مسكَّر قال منيح إجت منك مو مني
* راحت الخيل تنحدى مدت الخنفسة رجليها
* رأس الروم ما بيكسرو القدوم
* راكب على ضهري ومدندل رجليه
* ربوط الحمار مطرح ما بيقللك صاحبو
* ربوط الحمار مع رفيقه إذا ما بيتعلم من شهيقه بيتعلم من نهيقه
* رجال بالبيت رحمة ولو كان فحمة
* رجعت حليمة لعادتها القديمة
* رجل لورا ورجل لقدام
* رحت مكسي رجعت منتوف
* رخص التراب
* رزق الهبل عالمجانين ورزق المجانين على الله
* رضينا بالبين والبين ما رضي فينا
* رغيف برغيف ولا يبيت جارك جوعان
* رفيع متل الخيار القلامي
* رفيقك عالطاحون زحمة
* روح ، أحمض ما عندك طبوخ
* روح اسقف الزرقا
* روح بلط السما
* روح شراب مية البحر
* ريحة الأم بتلم ...وريحة الأب بتخم
* زاعلي جارتك وخلي للصلح مطرح
* زبادي الخرى ما بتتك سر
* زبادي بليس ما بتخيس
* زرعنا اللو طلعت ياريت
* زّلة قدم ولا زّلة لسان
* زمان أول تحول
* زيوان البلد ولا قمح الغريب
* ساعة الك وساعة لربك
* ساقية جارية ولا نهر مقطوع
* سألوا الجمل شو بتشتغل قللون بدق بالشبابة قالوله مبين من شفاتيرك
* سألوا الدب سو بتشتغل؟ قللون سلاك حرير، قالوا مبين من إيديك
* سألوا القاق ليش بتسرق الصابون قللون الأذى طبع
* سألوه لأليط ليش بتضل معكَّر قال شو بدي إعمل بدفش خرية بتجيني أكبر
* سألوها ياستي ليش بتفسي؟ قالت من كتر ما بحشي
* ساير صاحبك يوم وليلة وعريف سجاياه
* سبحان هللي بيغير وما بيتغير
* سبحانك يا عاطي ...يا معلي الواطي
* ست خدوج لبست البابوج باجريها العوج
* ست واربع جوار على سلطة بخيار
* ست وجاريتين على قلي بيضتين
* ستي من غير وحام مريضة
* سرك لمرتك لا تعطيه
* سكت دهر ونطق كفر
* سكِّر بابك وآ من جارك
* سكِّر دارك ولا تّتهم جارك
* سلاح البوشت مراية ومشط
* سلام بيجر سلام وكلام بيجر كلام
* سلِّم عليه وعد أصابيعك
* سمك بالمي ما بينشرى
* سموك مسحر خلص رمضان
* سنة النحس أربعة وعشرين شهر
* شاف البز در آم نط ليحلبو
* شافت البزاقة بنتها عالحيط قالتلها تسلميلي متل اللولية بالخيط
* شباط اللباط قد ما شبط ولبط ريحة الصيف فيه
* شبع كلبك بيحمي دارك، جوع هرك بياكل فارك
* شبين الإكليل من ضرطة بيميل
* شتوة نيسان بتسوى السكة والفدان
* شجرة بداري بتحلّ إلى وّ لا لجاري ؟
* شحاد ومشارط
* شخاخة وما بتنام إلاَّ بالنص
* شرارة بتحرق حارة
* شرط بالحقلة ولا خناقة عالبيدر
* شروال مالو ودكتو بأربتعش
* شعرة من طيز الخنزير مكسب
* شغل ساعة ولا هم سنة
* شغل مصر من الصبح للعصر
* شفناكي فوق شفناكي تحت
* شكرنا القط خري بالعجين
* شمس شباط لكنتي وشمس آذار لبنتي وشمس نيسان إلى ولشيبتي
* شهوة العجوز بتموز
* شو بتعمل الماشطة بهالوجه العكر
* شو بدي اتذكر منك يا سفرجل كل عضة بغصة
* شو بيعمل الحاسد مع الرازق
* شو ف هم الحمير بأكل الزنزبيل
* شو ما بيحج الحجيج بلا أبو حلاوة؟
* شو ما طبخت العمشى جوزها بيتعشَّى
* شو ما في دبس غير ببعلبك؟
* شو هم العبد من سواد الوجه؟
* شي بلاش كّتر مّنو
* شي طلع من طيزنا وبدو يعلمنا السباحة
* شي من برا واضرب يا خرا
* شي مّنو ولا كلُّو
* صابح القوم ولا تماسيهم
* صاحب الحق سلطان
* صاحب الحق عينو قوية
* صاحب الدار ادرى بالذي فيه
* صاحبك عند الضيقة بتعرفو
* صاحبي وحبيبي بس ناح الجيبة ما تقرب
* صار للخرى مرا وصار يحلف عليها بالطلاق
* صار للدبانة دكانة وصارت تفتح الساعة تمانة
* صار للقطة قوط صارت بالحارة تمشي وتلوط
* صام وصام وفطر على بصلة
* صباح ابليس ولا صباح القسيس
* صباح الشيطان ولا صباح الرهبان
* صباحك أرنب ومساؤك ديب
* صبرك على نفسك ولا صبر الناس عليك
* صحيح لا تقسم ومقسوم لا تاكل وكول لتشبع
* صدر البيت ألك والعتبه ألنا
* صفصاف لا تنصب وطرطوسي لاتصاحب
* صنعة في الدبر أمان من الفقر
* صوم وصلي بتركبك القلة
* ضايعة الطاسة
* ضرب الأم يربرب ..وضرب الأب يادب
* ضرب الحبيب زبيب ولو كان حجر صوان
* ضربة المعلم بألف ...ولو شلفها شلف
* ضربة عالحافر وضربة عالنافر
* ضربني وبكى, سبقني واشتكى
* ضربو وصيبو وقول هادا نصيبو
* ضروب أبنك وحسين أدبه... ما بيموت ليجي أجله
* ضروب الحديد وهو حامي
* ضعيف وبياكل مية رغيف
* ضيف المسا يا بياته يا عشا
* طالع يا َ كبِّة يا دعسة
* طالما القاضي راضي
* طالما النصراني صايم بيضلّ البرد قايم
* طب الجرة على تمها بتطلع البني لأمها
* طحان ما بيغبر على كلاَّس
* طرشة عالباب بتتسمع
* طريق يسد ما يرد
* طعمي التم بتستحي العين
* طلبته المشتهيه... أكلته المستحيه
* طلطميس ما بيعرف الجمعة من الخميس
* طلع القمر واتدور ونسي زمانو الأ ول
* طلع الولد لخاله يا زين أفعاله ...وإن طلع لعمه... سبوه هو وأمه
* طلع من المولد بلا حمص
* طلع من بيت الزط مؤدن
* طلعت الحشيشة على رأس لساني
* طلعنا من تحت الدلف لتحت المزراب
* طلعوا القبّه حسبوها مزار وهيّه مليانه أحجار
* طنجرة ولقت غطاها
* طواية عيرت مقلاية قالتلا تنيناتنا بالمطبخ
* طول عمرك يا تينة مجعلكة
* طول عمرك يا زبيبة بطيزك عالعودة
* طول وعقل ما بيجتمعوا
* طولة البال بتهد جبال
* طيزو عالقش بتشتهي الرش
* طيزين بفرد لباس
* عاشر السبع ولو أكلك ولا تعاشر الندل ولو حملك
* عديم ووقع بسّلة تين
* عذر أقبح من ذنب
* عرج الجمل من شفته
* عرق آس ولا شماتة الناس
* عزموا حمار عالعرس قللون يا لزق المي يا لزق الحطب
* عشيقك لا تاخديه ...وطليقك لا ترديه
* عصفور بالإيد ولا عشرة عالشجرة
* عطي الخباز خبزو ولو سرق نصو
* علّمناهم الشحادة , سبقونا على البواب
* على بال مين هللي عمترقص بالعتمة؟
* على حظ الحزينة سكرت المدينة
* على حظك يا حزينه سكرت المدينه
* على خشتو راقع بشتو زبال وشاكل وردة
* على قد لحافك مد رجليك
* على هامان يا فرعون؟
* عم يخبص بالفصة
* عمر الشقي بقي
* عمر عطيني وبالبحر رميني (أو: حظ عطيني وبالبحر رميني)
* عمرو قسام ما دخل الجنة
* عميل منيح وزت بالبحر
* عند البطون ضاعت العقول
* عند الغنايم أنطون نايم
* عند المصايب بتبان الحبايب
* عند جرن الحمام بتبان القرعة من أم الشعر
* عندو حظ بيفلق الصخر
* عنزة ولو طارت
* عيد التجلي بيقول للصيف ولِّي
* عيش كتير بتشوف كتير
* عين ما بتقاوم مخرز
* عيونو بالطبق وأدنو على مين زعق
* عيونو زرق وسنانو فرق
* عيونو فيه وتفو عليه
* غابت السباع . ولعبت الضباع
* غسالة البطون احلى منه مابيكون
* غير نصيبك ما بيصيبك
* فال القرد ولا فالك
* فايق ورايق
* فتِّش على الجار قبل الدار
* فخار يكسر فّخار
* فرحنا بالنيل إجا النيل وغرقنا
* فرخ البط عوام
* فرق البحر سواقي بتطلبه ما بتلاقي
* فوتة (دخول ) الجار لعند الجار أولها مذله واخرها معيار.يقال لعد الخلطة بين الجيران
* فوق حّقو دّقو
* فولة وانقسمت
* فولة وانقسمت نصين
* في كل بلد ربي إلك صاحب
* قاعد لعزا الرقبة
* قال الآخرة يا فاخرة
* قال الدبة شقِّت كرشا قال ما ضرت إلاَّ نفسها
* قال الكلب ألف قولة هشت ولا قولة ناولو
* قال بزقوا على وجه الندل قال الدنيا عم تشّتي
* قال جبل لجبل بيلتقي وبني آدم لبني آدم ما بيلتقي
* قال حبني وخدلك جحش..قللو المحبة ماتبصير دحش
* قال حصوة بتسند جرة قللو إيه بتسند خابية قنطارية
* قال حمار ضرط نار قال ما حرق دنبو؟ قال إيه سماع وسطِّح!
* قال ستي بطبريا وخراها واصل ليا
* قال شو خلفلك جدك ...أبوك ومات
* قال شو فوتك لبيت عد وك قللو محبي جواتو
* قال صحيح ما مت.. بس ما شفت مين مات
* قال طلق ام حسن واتجوز ام حسين ......... قالوا الله يلعن التنتين
* قال عاشقك لا تاخديه ومطلقك لا ترديه
* قال لا إذن تسمع ولا عينًا ترى
* قال له سهر الليل والناس نيام
* قال له شو اللي يجيب السقام
* قال من قله الاحصنه ... صرنا نحط عالكلاب سروجه
* قال مو رمانة لكن قلوب مليانة
* قال مو قيمتك يا بطني قيمتك يا قدري
* قال ناموسة هدت على طيز جاموسة قالتلا مين حس فيكي وقت إجيتي ووقت بدك روحي
* قال واوي بلع منجل قال عند خراه بتسمع عواه
* قال يا جاري إنت بحالك وأنا بحالي
* قال يا حاملة الصبيان يا حاملة الصوان
* قال يا ربي عطيني وجربني قللو أنا ربك وأخبر فيك
* قال يا غافل إلك الله
* قال يا قاعدين يكفيكم شر الجايين
* قال يا لساني شلون ما درتك بتندار
* قال يا ماشي على رجليك ما بتعرف شو مقدر عليك
* قال يا مآمنة بالرجال متل المي بالغربال
* قالوا لكتير الغلبة نص الدنيا الك قللون النص التاني لمين؟
* قالوا للأعمى منين بتعرف المنيح من الردي قللون من أسعارو
* قالوا للبغل مين خالك قللون الحصان خالي
* قالوا للجمل ليش شفتك مرتخية ..الن الشي مو بالجمال.. الشي بالجاذبية
* قالوا للجوعان تنين وتنين شو بيساوو؟ قللون أربعة ارغفة
* قالوا للحرامي حليف يمين قللون إجانا الفرج
* قالوا للقرد لك لسا الله بدو يمسخك قللون يمكن يساويني غزال
* قالوا للقطط خراكم بينفع صاروا يحفروا ويطموا
* قالوا للمسمار ليش بتفوت بالحيط قللون من عزم الرص هللي ورايي
* قام ديك شعيب ما بقاش في الدنيا عيب
* قبل ما تفصل قيس
* قبل ما تقلها كش اضربها واكسير رجلها
* قبل مل تاكل كوسا وبيتنجان غطي دنبك هالعريان
* قد فرحتي ليلة عرسي
* قدرة ولقت غطاها
* قدم بقدم ولو كنتي ستي ووراكي خدم
* قدها قد الفارة وصوتها ملاة الحارة
* قرعة بمشطين وعمية بمكحلتين
* قرعة تحفف مجنونة
* قرقعة وخشيش وطحين ما فيش
* قطاع رأس القط من ليلة العرس
* قطع الأعناق ولا قطع الأرزاق
* قعود أعوج بس احكي دغري
* قعود برا ...ولا تقعد جنب الجرا
* قّكرنا الباشا باشا طلع الباشا زلمة
* قلب حب ما بغض
* قلبك فاضي وعيشك راضي
* قلبو من الحامض لاوي
* قلله ?عصفور كفل زرزور قلله الإتنين طيارين
* قللو اليوم مرقني وبكرة غرقني
* قلو اللي خايفين منو آعدين عليه
* قللو ايمتى بتقوم القيامة قللو كل شي في ألو علامة
* قللو بتعرفو؟ قللو بعرفو! قللو جربتو؟ قللو لا! قللو لكان ما بتعرفو!
* قللو بحلب نطيت أربعين قدم قللو إيه هون أرض وهنيك أرض
* قللو شو أطيب من العسل قللو الخل ببلاش
* قللو شو الك بالقصر قللو البارح العصر
* قللو شو صار قللو واحد زقَّف والتاني طار
* قللو صاحبك ولاَّ أخوك قللو الأنفع بيناتهم
* قللو قنطار مسك بدقنك قللو كترتو بتو جع الرأس
* قللو لا تبيع برخيص، قللو لا توصي حريص
* قللو ليش بتبكي وأنا عمك قللو أنا ببكي لأنَّك عمي
* قللو مين بيجي مع العروس قللو أمها وخالتها وعشرة من حارتها
* قللو مين بيخْبرك ( بيعرفك ) قللو ربك وجارك
* قللو مين جبرك عالمر قللو هللي أمر منّو
* قللو نام بالبرية ولا تنام قدام طاقة هوية
* قللو يا أبي شرفني قللو لحتى يموت هللي بيعرفني
* قللو يا شعبان ليش ما بتجي برمضان قللو كل شي بوقتو حلو
* قللو يا فرعون مين فرعنك قللو ما حدا ردني
* قلنالو البيت بيتو سّكر الباب وأخد المفتاح
* قلو الطاقة اللي بيجيك الهوى منها سدها قللو موسدها خود الفاس وهدها
* قلو سلق ولا يبرق, قلو عتبك عالمستطعم
* قليل الخصية بيصير فلكي
* قولي بيضا واسكتي وقولي سمرا ووصفي
* كانت النصيحة بجمل هلَّق ببلاش ما حدا بيشتريها
* كبر القمر ودور ...ونسي الزمان الأول
* كبرت الباذنجانة ودندلت جراسها !!!!!!!!! ونسيت الطين يلي كان فوق رأسها
* كبرت العوجاية معو
* كبرها بتكبر صغِّرها بتصغر
* كبير المنخار بيفّكر كل الناس بيدّلوا عليه
* كتْر الدلال بيهرب العاشق
* كتر الترحيب بجيب الضيف الخرا
* كترة الأيادي بتحرق الطبخة
* كترة الأيادي عالحصيدة غنيمة وعالأكل خراب
* كترة المال بتشغل البال
* كترت الزبدة عالعرب صاروا يستعملوها صابون
* كتير الكارات قليل البارات
* كثرة الشد بترخي
* كثير النط قليل الصيد
* كحل والعمى على الله
* كرمال عين تكرم مرجعيون
* كسرنا الدف وبطلنا الغني
* كشِّر عن نابك كل الناس بتهابك
* كل الجمال بتعارك ما عدا جملنا بارك
* كل الديوك نئرتني ما بئا عليي غير أبو انبره
* كل الطرق بتودي للطاحون
* كل الكلاب أحسن من حيمور
* كل جاجة حفَّرت على رأسها عفَّرت
* كل حادث وإلو حديث
* كل ديك على مزبلتو صياح
* كل شجرة إلها في وكل بلد إلها زي
* كل شي بحسابو يا أعز حبابو
* كل شي ممنوع مرغوب
* كل طلقة براحة
* كل عقدة وإلها حلاَّل
* كل علِّة وألها دوا
* كل عنزة معلَّقة من كرعوبا
* كل عيلة وألها بّلوعة
* كل غلطة بكفرة
* كل قرية وقدامها خرية
* كل قمحة مسوسة الها كيال أعور
* كل لحية وإلها مشط
* كل ما حدا قللو كش بيقللو رش
* كل ما دق الكوز بالجرة
* كل ما طال دنبو قلّ أدبو
* كل ما فتح جزدانو بترجف سيقانو
* كل معروض منهان
* كل من حط فلوسه بنت السلطان عروسه
* كل موته وإلها سبب منشان ما يكون لعزرائيل ذنب
* كل مين ألو نبي بيصّلي عليه
* كل مين بغنِّي على ليلو
* كل مين بيتعلَّم من كيسو
* كل مين بيحن لأصلو
* كل مين شافني أرملة شمر وأجاني هرولة
* كل مين على دينو الله يعينو
* كل مين مخطتو على تمو حلوة
* كل ولد بيجي بتجي رزقتو معو
* كلام القاضي متل الفستق الفاضي
* كلام الليل بيمحيه النهار
* كلب أبيض وكلب أسود والإتنين أولاد كلب
* كلب الأمير أمير الكلاب
* كلب داشر ولا سبع مربوط
* كلب ما بيعض أخوه
* كلبين ما بيّتفقو على عضمة
* كلمة بت ولا عشره لت
* كلمة بتاخدو وكلمة بتجيبو
* كلمة تحنن وكلمة تجنن
* كلمة خود بتسوى ألف كلمة هات
* كلمة ورد غطاها
* كلمة يا ريت عمرا ما عمرت بيت
* كلنا بالهوى سوى
* كلنا في السراب تراب
* كله عند العرب صابون
* كّلو عند العرب صابون
* كما سّتي كما سيدي
* كمل النقل بالزعرور
* كّنا بالطب صرنا بالبيطرة
* كنس بيتك ما بتعرف مين بيدوسه وغسل وجهك ما بتعرف مين بيبوسه
* كول بالدين ولا تشتغل نهار الإثنين
* كول زيت وناطح الحيط
* كول لقمة كبيرة ولا تحكي كلمة كبيرة
* كول لوز وأخرى عالجوز (على الإثنين)
* كول ما تشتهي نفسك والبس ما يليق بين الناس
* كول مع الكافر ولا تاكل مع طويل الأظافر
* كوم حجار ولا هالجار
* كوم فيران ولا هالجيران
* كومة رجال ولا كومة مال
* كيد العوالم مين أده ...لو مال على حيط هده
* كيف ما مال الهوى ميل معو
* لا الفارة طاهرة ولا دعاويها مستجابة
* لا بتتسرى ولا بتنام برا
* لا بدنا ّنام بين قبور ولا بدنا نشوف منامات وحشة
* لا بيحلّ حمار ولا بيربط جحش
* لا بيسلِّي ولا بيحلِّي
* لا بيمري ولا بيخري
* لا بينحلب ولا بينجلب
* لا تاخد الرفسة الماكنة إلا من الحمار الأعرج
* لا تاخد صاحب إلاَّ بعد قتلة
* لا تجازي لك رب يجازي
* لا تجود إ ّ لا بالموجود
* لا تحكي يا لسان ورا كل حيط انسان
* لا تحكيلي بشكيلك ولا تبكيلي ببكيلك
* لا تحلق دقنك بين إتنين، واحد بيقّلك طويلة والتاني بيقّلك قصيرة
* لا تحيي البيض بتقتيل الفراخ
* لا تدخل بيت الظّنان ولا تاكل خبز المّنان
* لا تدعي لصاحبك بالسعادة بتخسرو
* لا تركب حمارة وصاحبها بالحارة
* لا تسلط امرأة على تلفون ..ولا شيخ على مكريفون
* لا تشرب من بير وترمي فيه حجر
* لا تعلِّم شحاد على باب دارك
* لا تعيبي يا معيبة ويا سريجة مَقطْبة
* لا تغالي بالغالي والردي بالبلاش غالي
* لا تقللي ولا بقلَّك الدهر محيرني ومحيرك
* لا تقول عنب ليصير بالسلِّة
* لا تقول فول ليصير بالمكيول
* لا تقول للمغني غني ولا للرقاص رقوص
* لا تكتِّر على أمك وأبوك بيكرهوك
* لا تلوم الغايب حتى يحضر
* لا حمايه ولا ضره إلا سخطه من عند الله
* لا حياَة لمن تنادي
* لا طنجره عم تغلي ولا مقلايه عم تقلي وكلي وشبعي :
* لا للسيف ولا للضيف ...ولا لغدرات الزمن
* لا معلَّقة ولا مطلَّقة
* لا مين عمر سكن ولا مين مون أكل
* لا وجع إلا وجع العين ولا هم إلا هم اّلدين (الاستدانة)
* لا وش حلو ولا طيز ناعمة
* لا يموت الديب ولا يفنى الغنم
* لابد مايجي يوم والحزينة تصفق بعرس جارتا
* لابق للشوحة مرجوحة ولأبو بريص قبقاب
* لابق لهالحناك العوج لقة بابوج
* لاقيلي ولا تطعميني
* لأهلها الزق ولبيت حماها النق
* لائي ليرة وشتري زميرة
* لبس الأسمر أحمر واضحك عليه
* لحاف العيرة ما بيدفي وإن دفَّى ما بيكفِّي
* لحاق البوم ما بياخدك غير عالخراب
* لحاق الكّذاب لباب الدار
* لسان ابن آدم شختة
* لسانك حصانك إن صنتو صانك وإن خنتو خانك
* لعب الفار بعبو
* للدوارة متل الشرارة ...للبيت يا ريت
* لما إجا الديب عالغنم راح الكلب يشخ
* لما الغني شكته شوكه صارت البلد في دوكه ..ولما الفقير قرصه الثعبان قالوا ده كثرة كلام
* لما ألولي واد أنشد ظهري وانسند.. ولما ألولي بنيه حسيت الحيطه مالت عليا
* لما بتصير ورقة التين قد البطة نام ولا تتغّطى
* لما بتوقع البقرة بيكتروا دباحينا
* لو البومة فيها خير ما تركها الصياد
* لو الله بيستجيب دعاوي الكلاب كانت الدنيي مطرت عضام
* لو بدها تشتي غيمت
* لو بدها تشتي كعك كانت غيمت عجين
* لو بيسلم الكرم من النواطير كان حمل قناطير
* لو ريدك يا فخرة ما أخدت عليكي اللخرة
* لو ستي اسمها يوسف كنت بعيطلها جدي
* لو شاف الجمل حردبتو لوقع وانقصفت رقبتو
* لو شالوني من تحتو كنت قتلتو
* لو صحت لجدي ما مات
* لو كان التعليم بالضرب كانوا الحمير أخدوا الأوليّة
* لو كان الشعر بيجيب البخت لحط العنزة على التخت
* لو كان الشي بكبر الشوارب كانوا الجرادين أخدوا الأولية
* لو كانت الشركة بركة كانوا كل تنين تزوجوا مرا
* لو لحسته عسل عضللي إصبعي
* لولا الحسد ما مات أحد
* لولا الغيرة ما حبلت ميره
* لولا الكاسورة ما عمرت الفاخورة
* لولا المربي ما عرفت ربي
* لولا علبة مكي...كانت الأحوال بتبكي
* لون الزهر بيقهر قهر
* لي بيجي حلت البركه ولي ما بيجي خفف لبكية
* ليجي الصبي منصلي عالنبي
* ما إجا الترياق من العراق حّتى العليل فارق
* ما أحلى من الولد إلاَّ ولد الولد
* ما باس تمو غير أ مو
* ما بتروح غير على هللي بيروح
* ما بتعرف خيروا لتجرب غيره
* ما بخاف على ولدي من الفقر بخاف عليه من قّلة التدبير
* ما بعد الصبر إ ّ لا المجرفة والقبر
* ما بقي بالميدان غير حديدان
* ما بقي من العمر قد ما مضى
* ما بقي من الكرم غير الحطب
* ما بيحرث الأرض غير عقولها
* ما حدا لحدا
* قلّع شوكك بإيدك
* ما بيحك جلدك متل ضفرك
* ما بيحن عالعود إلاَّ قشرو
* ما بيخرى على إصبعة مجروح
* ما بيسلم الكرم من الناطور
* ما بيعجبو العجب ولا الصيام برجب
* ما بيعرف التمرة من الجمرة
* ما بيفضح الوزير غير الكنه..والأجير
* ما بيفهم الطيخ من البطيخ
* ما بيمّلي عين ابن آدم غير التراب
* ما بين السابق والمسبوق دقة خازوق
* ما بين تشرين وتشرين صيف تاني
* ما حدا بيربي حية بعبو
* ما حدا بيصبر على جهلي متل أهلي
* ما حدا بيصحلُّو لبن الضرف إلاَّ بيغرف مّنو غرف
* ما حدا بيقول عن زيتو عكر
* ما حدا بيقول مرض إلاَّ الو تلتين الغرض
* ما حدا زارع على خراك فجل
* ما خّلى للو راث إلا ورق الكراث
* ما دام طباخنا جعيص شبعنا مرقة
* ما صرنا هون الا وقلنا يا رب العون
* ما عنده لا عافطة ولا نافطة (العافطة: النعجة، والنافطة: العنزة. تعفط أي تعطس وتنفط أي تضرط.
* ما عندو دقن ممشطة
* ما غريب إ ّ لا الشيطان
* ما في بيني وبينك حاجب وبواب
* ما في دخان بلا نار
* ما في شجرة إ ّ لا ما هزا الهوى
* ما في شجرة وصلت لربا
* ما في شي ببلاش غير العمى والطراش
* ما في طلعة إ ّ لا وراها نزلة
* ما في وجع متل وجع الضرس وما في هم متل هم العرس
* ما مّنك شي ود ّخانك بيعمي
* ما يكابر في الأمور الا غبي أو مغرور
* مابين السابق والمسبوق دقة خازوق
* ماتت المعزة وقام البعر يجتر
* ماشي على بيض
* مالو من شوي اللحم الا ريحتو
* مامعو شي يتعشى بيشتري فجل وبيتدشى
* مايغرّك البيت وتزويقه...واحد فطر والتانى على ريقه
* متل أكابر الديماس كبار بعيون حالهم صغار بعيون الناس
* متل الأباوة على نص رغيف
* متل الأربعا بنص الجمعة
* متل الأطرش بالزّفة
* متل البق لا بنام ولا بيخّلي حدا ينام
* متل البوم ما بيبشِّر غير بالخراب
* متل البير ماله قرار
* متل الحبلاسة كلما كبِرت كلما حليت
* متل الحمار شلون ما درتو بيندار
* متل الحمام المقطوعة ميتو
* متل الحيّة من تحت التبن
* متل الخنفسة كل ما حدوا بيت السلطان خيلهن بتمد رجلها
* متل الزبدية الصيني منين ما رنيتها بترن
* متل الزلحفة حامل بيتو على ضهرو
* متل الضراط عالبلاط
* متل القبور من برا رخام ومن جوة صخام
* متل القرد الملفلف
* متل الكردي بعد العصر
* متل الكردي راسو يابس
* متل اللزقة البيطارية
* متل المقشة الشباطية كل قشة ببلوعة
* متل المي بطلوع
* متل أم العروس فاضية ومشغولة
* متل أمل ابليس بالجنِّة
* متل بقر التركمان جعجعه وقلة حليب
* متل تجارة جحي بالبيض
* متل حبر على ورق
* متل حرباية فرجيني بختي
* متل حساب كريك بيكون معك بيجي عليك
* متل حكاية ابريق الزيت
* متل حيا القملة براس الأقرع
* متل حية التبن بتعض وبتخبي رأسها
* متل رجل كرسي
* متل سيران الكلاب كترة غبرة وقلة واجب
* متل شباط اللباط ما على كلامو رباط
* متل عرموش العرمط .......لا بيحل ولا بيربط
* متل عود الملوت بالخرا كيف مالقيتو بتتلوت
* متل فوطة الحمام من طيز لطيز
* متل قطرميز مصر لا رقبة ولا خصر
* متل كرم على درب
* متل مؤدن حمص بينادي الناس للصلاة وبيروح لشغلو
* متل نار على علم
* متل هل?لي جاب الدب لكرمو
* متل هللي عمبيغّني بالطاحون
* متل يللي مضيع جحشة خالتو إن لقاها مغّني وإن ما لقاها مغنِّي
* متى ما ابنك حلق دقنو حليق إنت
* مثل القطط بسبع ارواح
* مجدرة ولبن عافية على البدن
* مجعوص متل انجاص أبو زبلة
* مجنون يحكي وعاقل يسمع
* محروقة بصلتو
* محمد مات وأمته ما تعطلت
* مر بالبحر الهايج ولا تمر بالبحر الهادي
* مرت الأب ما بتنحب
* مسلماني ولا روماني
* مشتراة العبد ولا تربايتو.
* مشي لحفي وبكي لعمي
* مضيع جحشة خالتو
* مطبل بالدنيا ومزمر بالآخرة
* مطرة نيسان بتحي قلب الإنسان
* مطرح اللي بتأمن خاف
* مطرح ما بتبيض روح قاقي
* مطرح ما ترزق الزق
* مطرح ما ضيع القرد ابنه
* معك قرش بتسوى قرش ما معك قرش ما بتسوى ولا قرش
* معك معك عليك عليك
* مفتاح البطن لقمة ومفتاح الشر كلمة
* مقسوم لاتاكل.. وصحيح لا تقسم ...و كول لتشبع
* مقصر وفصو حامي
* مكتوب على باب الجنة عمرها حماية ما حبت كنِّة
* مكتوب على قفا الكفكير المنيحة ما بدها تفكير
* مكتوب على ورق الخيار هللي بدو يسهر الليل بدو ينام النهار
* مكتوب على ورق الكزبرة النصيحة ما بدها مشورة
* ملائكته سارحة"
* ملت بطنها وزنكرت وطلعت ع الحيط وأنكرت
* مليحة لكن إلها ريحة
* من أدب أولاده قهر حساده
* من أكل فو ً لا أربعين يومًا استتور
* من الفقر مابنتعشى والكيف فينا داير
* من أول غزواتي انكسرت عصاتي
* من برّه رخام ومن جوّه سخام
* من برّه هالاّ هالاّ ومن جوّه يعلم الله
* من بعد الأم حفير وطم
* من بعد أمي وأبي الكل جيران
* من بعد ما حبلت سكرت الباب
* من تحت الدلف لتحت المزراب
* من تم لتم بتموت الأم
* من تمك أحلى يا كحلا
* من تمك أحلى يا كحلى
* من جرب المجرب كان عقلو مخرب
* من حبي للعبيد بحن عالكلاب السود
* من دهنو سقِّيلو
* من زبيبة بيسكر
* من زبيبة بيعمل خمارة
* من طول عمرك يا تينة مجعلكة
* من عاشر القوم أربعين يومًا صار منهم وفيهم
* من عجلة القطة جابتهم عمي
* من فاته اللحم عليه بالمرق
* من فك العجايز كل شي جايز
* من فولو قدمولو
* من قلة الأحباب زارتنا الكلاب
* من قلّة الخيل ركبنا على الكلاب سروج
* من قلة العنب أكلنا عراميشو
* من كتر همو أخد وحدة قد أمو
* من معرفتو بالصحابة ترضّى على عنتر
* من هالك لمالك لقباض الرواح
* من هللي بتحط بالقدرة بتشيل بالمغرفة
* من هون شعرة ومن هون شعرة تعمل دقن
* من يومك هادا لونك منفوخ متل الطبل
* منركب جمل ومنحمل علم ومنقول ما حدا شايفنا
* منسأله بالشرق بيجاوب بالغرب
* منمشي الحيط الحيط ومنقول يا ربي السترة
* مني خيط ومنك خيط يا زلمه منعمر بيت
* منين جيب القوت والجيب مفخوت"منين لوين يا غراب البين
* منين ما ضربت الأقرع بيسيل دمو
* مو حافظ من العشق إلاَّ قولة أوحشتيني
* مو عيب إلاَّ على هللي بيقول عيب
* مو فهمان طيزو من دك لباسو
* مو كل الحلو تفاح
* مو كل طير بيتَّاكل لحمو
* مو كل ما واحد خري بدنا نمسحلو خريتو
* مو كل مرة بتسلم الجرة
* مو كل من صف الصواني صار حلواني
* مو كل مين قال بكرة العيد دفَّعولو
* موت الدواب غنيمة للكلاب
* موت شهر تعيش دهر
* مين استفقدني بعظمة كنت عندو عظيم
* مين خّلف ما مات
* مين سبق شم الحبق
* مين شاف حبابو نسي صحابو
* مين شهد للعروس ...أمها وخالتها... وعشره من حارتها
* مين مالحك لا تخونو ولو كان عبد خوان
* مين نحنا بالحاره ...منخل بلا طاره
* ناس بتاكل دجاج وناس بتوقع بالسياج
* نام بكير وفيق بكير وشوف الصحة كيف بتصير
* نام يا غنم والحارس ألله
* نايم بالمي وخايف من المطر
* نشفت البركه وبانت قراميطها
* نشفت البير وبان حصاها
* نص الكلام مالو جواب
* نطور يا كديش تيطلع الحشيش
* نظف بيتك ما بتعرف مين بيدوسه ونضف خدك ما بتعرف مينببوسه
* نفِّخ عليها تنجلي
* نفوق ما في الجيب يأتيك ما في الغيب
* نكاية بالطهارة شخ بلباسو
* نئطة (نقطة ) دم ولاقنطار محبة
* هالخد تعود عاللطم
* هالطينة مو من هالعجينة
* هالك لو تهلك ولو رموك عالمهلك
* هالكنيسة الخربانة بدها هالخوري الأعمى
* هدوليك الغيمات جابوا هدول المطرات
* هذا المثل في الذي لا يملك شيئًا في الحياة)
* هس ...وهس ..وغرفه ونص
* هللي ألو شعرة من الجمل بينخخو
* هللي ببيعك بالفول بيعه بالقشور
* هللي بتوّفرو السمرة بتصرفو عالبودرة والحمرة
* هللي بدك تخدمو طيعو وهللي بدك ترهنو بيعو
* هللي بدو ياكل العسل بدو يصبر على عقص النحل
* هللي بدو ياكل من خبز السلطان بدو يضرب بسيفو
* هللي بدو ياكول هالأكلات بدو يموت هالموتات
* هللي بدو يربي جمل بدو يعّلي باب داره
* هللي بدو يسكر ما بدو يعد اقداح
* هللي بدو يكري طيزو ما بدو يلحمس عليها
* هللي بدو يموت يو صيك بولادو
* هللي براسو موال بيغنِّيه
* هللي بياخد من غير ملتو بموت من علتو
* هللي بياخود أمي بيصير عمي
* هللي بياكل حمار العرب بدو يحمل القرب
* هللي بياكل فول بيرجع للأصول
* هللي بياكول الحلوة بيصبر عالمرة
* هللي بيبعد عن العين بيسلى عن الخاطر
* هللي بيتجوز بالدين بيجو ولادو بالتقسيط
* هللي بيحتاج الكلب بيقللو نهارك سعيد سيدي
* هللي بيحكيلك عالناس بيحكي عليك قدام الناس
* هللي بيخلط حاله مع النخالة بياكله الدجاج
* هللي بيسبق بياكل الفستق
* هللي بيسرق البيضة بيسرق الجمل
* هللي بيشتغل بالخرا بيلحسلو لحسة
* هللي بيشوفني بعين بشوفو بتنتين
* هللي بيصبر عالحصرم بياكل دبس
* هللي بيطلع لفوق بيتعب
* هللي بيعد العصي مو متل هللي بياكلون
* هللي بيعد مال الناس لا هو ربحان ولا خسران
* هللي بيعطيه باليمين بياخدو بالشمال
* هللي بيعمل حاله عضمة بتاكلو الكلاب
* هللي بيعمل حالو حمار بتركبه الناس
* هللي بيغربل الناس بينخلوه
* هللي بيفصل من قماش غيره بيوسع
* هللي بيفوتك حصرم بتاكله عنب
* هللي بيموت وهللي بيفوت شيلهم من راسك
* هللي بينزل من السما بتستلقيه الأرض
* هللي حيطو واطي كل الناس بتدوسو
* هللي خري بري
* هللي شرب البحر ما بيغص بالساقية
* هللي ضرب ضرب وهللي هرب هرب
* هللي عضته الحية بيخاف من الرسن
* هللي فينا كافينا
* هللي ما بتتعب فيه الأيادي ما بتحزن عليه القلوب
* هللي ما بتزينو عروقو ما بتزينو خروقو
* هللي ما بيجي معك تعا معو
* هللي ما بيشبع عند أهلو ما بيشبع عند الناس
* هللي ما بيعرفك بيجهلك
* هللي ما بيعّلم فيه الكلام ما بيعّلم فيه ضرب السيف
* هللي ما بيقدر على حماتو بيندار لمراتو
* هللي ما بيموتك ولا بيحييك لا بيضرك ولا بيغنيك
* هللي ما بيهكل هم الناس ما بيكون من الناس
* هللي ما عندو حظ لا يتعب ولا يشقى
* هللي مو معود عالبخور البخور بيحرق دنبو
* هم البنات للممات
* هون حطنا الجمال
* هون حفرنا وهون طمينا
* هين فلسك ولا تهين نفسك
* هين مالك ولا تهين حالك
* واحد باع ابنو من القّلة والتاني اشتراه بالدين
* واحد حامل ذقنو والتاني تعبان فيها
* واحد كسر إيدو والتاني شحد عليها
* وإن كنتم أخوه تحاسبوا
* وجع ساعة ولا كل ساعة
* وجه المقت الله لا يسعدله وقت
* وجهو ما بيضحك لرغيف السخن
* وجوه كالحة ومي مالحة
* ورجي جوزك دمعتك ولا تورجيه لقمتك.
* ورجي عذرك ولا تورجي بخلك
* وردة بتخّلف شوكة
* وقت الشغل مريضة ووقت الأكل وين معلقتي العريضة
* وصل الموس إلى اللحية
* وطب الجرة على فوها بتطلع البنت لابوها
* وعد الحر دين
* وعد بلا وفا عداوة بلا سبب
* وقت كبر وشاب أخدوه عالكتَّاب
* وقعت الفارة قالتلا القطة ألله قالتلا بعدي عني وانا بألف خير من ألله
* يا آخدة القرد على مالو بروح المال وبضل القرد على حالو
* يا أرض اشتدي ما حدا قدي
* يا افتحو وافتخر يا اطبقو وانستر
* يا بايع المسك بسوق الخرا
* يا بسمة الصباح ويا ورد التفاح قلبي ولك دخيلك راح
* يا بيطخو يا بيكسر مخو
* يا جاي بلا عزيمة يا قليل القيمة
* يا جبل ما يهزك ريح
* يا متلبك بأبوك خود جدك ربيه
* يا حواجبو يا عيونو عالمغتسل باين
* يا داخل التربه ومعك فاس ...بدك تاكل همك ولا هم الناس
* يا داخل بين البصلة واشرتها ما بينوبك الا ريحتها
* يا داخل على مصر متلك الوف ويا طالع من مصر متلك الوف
* يا رايح كتّر ملايح
* يا رايح كثر من القبايح
* يا شاري الهم من قلب صاحبو
* يا صبر أيوب
* يا طالب الدبس من طيز النمس قال كفاك الله شر العسل
* يا طخو يا كسير مخو.
* يا طيزي بالك ع الدار (يقال للمهمل)
* يا غالب يا مغلوب
* يا غريب كن أديب
* يا كترة الصحاب لما كان كرمي دبس ويا قلة الصحاب لما صار كرمي يبس
* يا كنة من علاكي قالت زوجي وبيت حماي
* يا لبنية بلا كبب يا عداوة بلا سبب
* يا ما تحت السواهي دواهي
* يا ما هالجمل كسر بطيخ وهالبطيخة بالجملة
* يا مبدلين غزلانكم بقرود
* يا مدلع ولدك ياشاقيه بكره تحتاجه ما تلاقيه
* يا مسترخص اللحم عند المرق بتندم
* يا مسترخص اللحمة عند المرقة بتندم
* يا مستعجل وّقف لقلَّك
* يا مشتغل بهم الناس همك خّليتو لمين
* يا هارب الك الله
* يا هارب من قضاي مالك رب سواي
* ياكلني السبع ولا ياكلني الضبع
* يأكلها السبع ولا يأكلها الضبع
* ياما تحت البراقع سم ناقع
* ياما تحت السواهى دواهى
* ياما تحت السواهي دواهي
* ياما في الزوايا خبايا
* يامسترخص اللحم عند المرءة (المرق ) تندم
* يحب الرفعة ولو على الخازوق
* يحبك حب ويبغضك الرب
* يطعمك الحج والناس راجعة
* يعوم على شبر ماء
* يقال لشرح فوائد الثوم
* يقبر امو لو فتح تمو كان اكل الحكيم وامو
* يلعب بالبيضة والحجر وينقش بالسبعة الإبر
* يللي ألو رأس عند الرواس ما بينام الليل
* يللي ألو طباخ لا يزفِّر إيديه
* يللي الو عمر ما بتهونو شدة
* يللي أولتو شرط آخرتو سلامة
* يللي بإيدو القلم ما بيكتب حالو من الأشقيا
* يللي بإيدو ألله يزيدو
* يللي بتمو لسان ما بيضيع
* يللي بدو يدق الباب بدو يسمع الجواب
* يللي برجلو أحسن مّنو (الحذاء)
* يللي بيتو من قزاز لا يرمي الناس بحجارو
* يللي بيريدك ريدو وهللي ما يريدك بالجفا زيدو
* يللي تحت باطو مسّلة بتنغزو
* يللي عند أهلو على مهلو
* يللي ما بخاف الله خاف مّنو
* يللي ما بيشوف من ورا المنخل أعمى
* يللي ما داق المغراية ما بيعرف شو الحكاية
* يللي مالو أسطوح بينام تحت أسطوح جارو
* يللي مالو عتيق مالو جديد
* يللي متلنا تعوا لعنَّا
* يلّي ايدو بالمي مو متل يلي ايدو بالنار
* يلي بتوفره السمره... بتحطه خطوط وحمره
* يلي بيجي بنمدله شرشه ...ويلي ما بيجي ريحنا من وجه
* يلي بيجي عيني ولي ما بيجي عنتيني
* يلي بيجي يا حلت علينا البركه .. ولي ما بيجي خفف علينا لبكه
* يلي بيجيه شي وبيرده ....يا حيف عليه وعلى جده
* يلي بيخلفه أبوك... ألك ولأخوك
* يلي بيشرب البحر ما بتشردق بالساقيه
* يلي دليلو (دليله) جردون ياما بدو يفوت شامي
* يلّي فات مات
* يلي ما داق (ذاق) المغراية (عصا تستعمل لحرق الغراء المغلي) مابيعرف شو الحكاية
* يلي يسيبنا وقت العوزه..ماله عندنا عوزه
* يهودي خيبر ولا أهل جوبر
* يهودي ضربوه بنعارة لبن قللون بديني مشتهيها